28/04/2015 | Administración LocalMunicipal
Arteixo
Secretaría Xeral
Anuncio de convocatoria do 1.º concurso de escaparates Festa das Flores 2015

ANUNCIO CONVOCATORIA DO 1.º CONCURSO DE ESCAPARATES FESTA DAS FLORES 2015 O concello de Arteixo anuncia a convocatoria do 1.º CONCURSO DE ESCAPARATES FESTA DAS FLORES 2015, de conformidade ás bases aprobadas pola Xunta de Goberno Local, en sesión ordinaria de oito de abril de dous mil quince, e que se publican a continuación e que permanecerán expostas ao público durante o prazo de presentación de solicitudes: BASES DO 1.º CONCURSO DE ESCAPARATES FESTA DAS FLORES 2015 BASES 1. O Concello de Arteixo, a través súa Concellería de Promoción Económica e Turismo convoca o “1.º Concurso de Escaparates Festa das Flores 2015”. 2. Poderán participar neste concurso todos os comercios, servizos e hostalería que desenvolvan a súa actividade no termo municipal de Arteixo, sempre que cumpran todos os requisitos para o exercicio da actividade e teñan escaparate decorado con motivos florais como mínimo durante un período comprendido entre o 29 e o 31 de maio de 2015.3. O único requisito que ten que cumprir os escaparates e que a decoración este realizada con flores ou prantas naturais.4. Para inscribirse no concurso, deberán entregar no Rexistro do Concello de Arteixo unha solicitude de inscrición, segundo o modelo creado a tal efecto e que se inclúe no anexo. Igualmente tamén poderán presentarse por correo electrónico á dirección emprego@arteixo. org.5. O prazo de inscricións comezará ás 9.00 horas do día 18/05/2015 e rematará ás 14.00 do día 27/05/2015.6. As decoracións dos establecementos serán examinadas polo xurado o día 29/05/2015 e sucesivos se fora necesario, entre as 10.00 e as 15.00 horas.7. O xurado estará composto por: – Un/ha representante do mundo comercial e artístico especializado/a en técnicas de escaparatismo e merchandising. – Un/ha representante do mundo comercial e artístico especializado/a en técnicas de arranxos florais. – Técnico/a do Departamento de Promoción Económica e Turismo do Concello de Arteixo ou, no seu defecto, a persoa na que delegue, que actuará como secretaria do xurado.8. Establécense dous categorías de premios dotados coas seguintes contías: – Premio ó mellor escaparate: 900 euros (novecentos euros). – Accesit á orixinalidade: 300 euros (trescentos euros). Os ditos premios estarán suxeitos ás retencións que se determine pola lexislación tributaria vixente e faranse efectivos mediante transferencia bancaria aos premiados. Con carácter previo ao outorgamento dos premios, comprobarase que os premiados propostos polo xurado están ao corrente das súas obrigas tributarias municipais, estatais e coa seguridade social e non son debedores á facenda municipal polo reintegro de subvencións. Non poderán obter a condición de premiados as persoas ou entidades nas que concorran as circunstancias que permitan cualificalos como beneficiarios segundo o disposto no artigo 13 da Lei 38/2003 xeral de subvencións, no artigo 10 da Lei 9/2007 de subvencións de Galicia e demáis normativa aplicable.9. O xurado resérvase o dereito a declarar os premios desertos, se o estimase oportuno.10. A adxudicación dos premios farase en función do puntos outorgables para os seguintes criterios: – A imaxe comercial e presentación do produto: ata 4 puntos. – A creatividade da decoración: ata 4 puntos. – A iluminación do establecemento: ata 4 puntos. – A composición e adecuada distribución espacial: ata 4 puntos. A excepción do premio “Accésit á orixinalidade” onde só se terá en conta este criterio.11. O resultado do Concurso, quedará reflectido na acta correspondente, darase a coñecer o día 29/05/2014.12. O feito de participar neste concurso presupón a aceptación de estas bases. SOLICITUDE DE INSCRICIÓN NO 1.º CONCURSO FESTA DAS FLORES 2015 DATOS DA EMPRESA: Razón social: CIF/NIF: Nome comercial: Actividade: Enderezo: Email: Teléfono: Fax: SÓ EN CASO DE PERSOAS XURÍDICAS Nome e apelidos: DNI/NIE: En calidade de: Declaro que os datos anteriores son certos e que coñezo e acepto as bases do concurso. Data. Signatura do titular ou representante legal Sr. Alcalde-Presidente do Concello de Arteixo (A Coruña) En virtude do artigo 5 da Lei Orgánica 15/1999, do 13 de decembro, de protección de datos de carácter persoal que voluntariamente faciliten os concursantes serán utilizados exclusivamente para este fin. Os datos non serán incorporados a ningún ficheiro automatizado. O interesado poderá exercer os dereitos de acceso, rectificación, cancelación e oposición dirixíndose ao Concello de Arteixo, Praza Alcalde Ramón do Pico 1, Arteixo. Arteixo, a 20 de abril de 2015. O ALCALDE Por delegación, Decreto n.º 989/2011 Asdo.: Manuel Padín Santos